FTEHIM BEJN L-UNJONI EWROPEA, IL-KOMUNITÀ EWROPEA U L-KONFEDERAZZJONI ŻVIZZERA DWAR L-ASSOĊJAZZJONI TAL-KONFEDERAZZJONI ŻVIZZERA MA’ L-IMPLIMENTAZZJONI, L-APPLIKAZZJONI, U L-IŻVILUPP TA’ L-ACQUIS TA’ SCHENGEN

L-UNJONI EWROPEA,

IL-KOMUNITÀ EWROPEA,

u

L-KONFEDERAZZJONI ŻVIZZERA,

Minn hawn ‘il quddiem imsejħa "l-Partijiet Kontraenti",

BILLI bid-dħul fis-seħħ tat-Trattat ta’ Amsterdam, l-Unjoni Ewropea qiegħdet fil-mira tagħha l-għan li żżomm u tiżviluppa l-Unjoni bħala spazju ta’ libertà, sigurtà u ġustizzja, fejn il-moviment ħieles tal-persuni huwa żgurat flimkien ma’ miżuri xierqa fir-rigward ta’ kontrolli tal-fruntieri esterni, l-asil, l-immigrazjoni u l-prevenzjoni ta’ u l-ġlieda kontra l-kriminalità;

BILLI l-acquis ta’ Schengen, li huwa integrat fil-qafas ta’ l-Unjoni Ewropea, jikkostitwixxi parti mid-dispożizzjonijiet imfassla biex joħolqu dan l-ispazju ta’ libertà, sigurtà u ġustizzja sa fejn dawn id-dispożizzjonijiet joħolqu spazju mingħajr kontrolli fuq il-fruntieri interni u jipprovdu miżuri ta’ kumpens sabiex ikun żgurat livell għoli ta’ sigurtà;

WAQT LI KKUNSIDRAW il-qagħda ġeografika tal-Konfederazzjoni Żvizzera;

BILLI l-parteċipazzjoni tal-Konfederazzjoni Żvizzera fl-acquis ta’ Schengen u fl-iżvilupp ulterjuri tiegħu, minn naħa, ser tippermetti li jiġu eliminati ċerti ostakoli għall-moviment ħieles tal-persuni li jirriżulta mill-qagħda ġeografika tal-Konfederazzjoni Żvizzera u min-naħa l-oħra, issaħħaħ il-kooperazzjoni bejn l-Unjoni Ewropea u l-Konfederazzjoni Żvizzera fl-oqsma koperti mill-acquis ta’ Schengen;

BILLI l-Ftehim konkluż fit-18 ta’ Mejju 1999 mill-Kunsill ta’ l-Unjoni Ewropea u r-Repubblika ta’ l-Islanda u r-Renju tan-Norveġja (1) assoċja ż-żewġ Stati ta’ l-aħħar ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen;

BILLI huwa mixtieq li l-Konfederazzjoni Żvizzera tkun assoċjata fuq livell indaqs ma’ l-Islanda u n-Norveġja fl-implimentazzjoni, l-applikazzjoni u l-iżvilupp ta’ l-acquis ta’ Schengen;

BILLI għandu jiġi konkluż ftehim bejn l-Unjoni Ewropea, il-Komunità Ewropea u l-Konfederazzjoni Żvizzera li jkun fih drittijiet u obbligi simili għal dawk miftiehma bejn il-Kunsill ta’ l-Unjoni Ewropea, minn naħa, u l-Islanda u n-Norveġja min-naħa l-oħra;

KONVINTI bil-ħtieġa li tiġi organizzata kooperazzjoni bejn l-Unjoni Ewropea u l-Konfederazzjoni Żvizzera f’dak li għandu x’jaqsam ma’ l-implimentazzjoni, l-applikazzjoni prattika u l-iżvilupp ulterjuri ta’ l-acquis ta’ Schengen;

BILLI huwa meħtieġ, sabiex il-Konfederazzjoni Żvizzera tiġi assoċjata ma’ l-attivitajiet ta’ l-Unjoni Ewropea fl-oqsma koperti minn dan il-Ftehim u sabiex tkun tista’ tieħu sehem f’dawk l-attivitajiet, li jitwaqqaf kumitat skond il-mudell istituzzjonali stabbilit għall-assoċjazzjoni ta’ l-Islanda u n-Norveġja;

BILLI l-kooperazzjoni ta’Schengen hija bbażata fuq il-prinċipji tal-libertà, id-demokrazija, l-istat tad-dritt u r-rispett għad-drittijiet tal-bniedem, kif garantiti b’mod partikolari mill-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali ta’ l-4 ta’ Novembru 1950;

BILLI d-dispożizzjonijiet tat-Titolu IV tat-Trattat li jistabbilixxi l-Komunità Ewropea u l-atti adottati abbażi ta’ dak it-Titolu ma japplikawx għar-Renju tad-Danimarka skond il-Protokoll dwar il-pożizzjoni tad-Danimarka anness mit-Trattat ta’ Amsterdam għat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u billi d-deċiżjonijiet mfassla biex jiżviluppaw l-acquis ta’ Schengen skond dak it-Titolu li d-Danimarka t-trasponiet fil-liġi domestika tagħha jistgħu biss joħolqu obbligi ta’ liġi internazzjonali bejn id-Danimarka u l-Istati Membri l-oħra;

BILLI r-Renju Unit tal-Gran Brittanja u l-Irlanda ta’ Fuq u l-Irlanda jipparteċipaw f’ċerti dispożizzjonijiet ta’ l-acquis ta’ Schengen, skond id-deċiżjonijiet meħuda skond il-Protokoll li jintegra l-acquis ta’ Schengen fil-qafas ta’ l-Unjoni Ewropea u anness mit-Trattat ta’ Amsterdam mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea (2);

BILLI huwa meħtieġ li jiġi żgurat li l-Istati li magħhom l-Unjoni Ewropea stabbiliet assoċjazzjoni għall-iskop ta’ l-implimentazzjoni, l-applikazzjoni u l-iżvilupp ta’ l-acquis ta’ Schengen japplikaw dan l-acquis ukoll fir-relazzjonijiet ta’ xulxin;

BILLI l-operat bla xkiel ta’ l-acquis ta’ Schengen jeħtieġ li dan il-Ftehim jiġi applikat simultanjament mal-ftehim bejn il-partijiet varji assoċjati ma’ jew li qed jipparteċipaw fl-implimentazzjoni u l-iżvilupp ta’ l-acquis ta’ Schengen li jirregola ir-relazzjonijiet reċiproċi tagħhom;

WARA LI KKUNSIDRAW il-Ftehim dwar l-assoċjazzjoni tal-Konfederazzjoni Żvizzera ma’ l-implimentazzjoni, l-applikazzjoni u l-iżvilupp ta’ l-acquis tal-Komunità dwar l-isabbiliment ta’ kriterji u mekkaniżmi sabiex jiġi ddeterminat l-Istat responsabbli għall-eżami ta’ talba għal-asil ippreżentata f’wieħed mill-Istati Membri u dwar it-twaqqif tas-sistema "Eurodac";

FILWAQT LI JŻOMMU F’MOĦĦHOM ir-rabta bejn l-acquis ta’ Schengen u l-acquis tal-Komunità;

BILLI din ir-rabta titlob li l-acquis ta’ Schengen jiġi applikat simultanjament ma’ l-acquis tal-Komunità dwar l-istabiliment ta’ kriterji u mekkaniżmi sabiex jiġi determinat l-Istat responsabbli għall-eżami ta’ talba għall-asil magħmula f’wieħed mill-Istati Membri dwar it-twaqqif tas-sistema "Eurodac";

FTIEHMU KIF ĠEJ:

Hecho en Luxemburgo, el veintiséis de octubre de dos mil cuatro.

V Lucemburku dne dvacátého šestého října dva tisíce čtyři.

Udfærdiget i Luxembourg den seksogtyvende oktober to tusind og fire.

Geschehen zu Luxemburg am sechsundzwanzigsten Oktober zweitausendvier.

Kahe tuhande neljanda aasta oktoobrikuu kahekümne kuuendal päeval Luxembourgis.

Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.

Done at Luxembourg on the twenty-sixth day of October in the year two thousand and four.

Fait à Luxembourg, le vingt-six octobre deux mille quatre.

Fatto a Lussemburgo, addì ventisei ottobre duemilaquattro.

Luksemburgā, divi tūkstoši ceturtā gada divdesmit sestajā oktobrī.

Priimta du tūkstančiai ketvirtų metų spalio dvidešimt šeštą dieną Liuksemburge.

Kelt Luxembourgban, a kettőezer-negyedik év október havának huszonhatodik napján.

Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.

Gedaan te Luxemburg, de zesentwintigste oktober tweeduizend vier.

Sporządzono w Luksemburgu dnia dwudziestego szóstego października roku dwa tysiące czwartego.

Feito no Luxemburgo, em vinte e seis de Outubro de dois mil e quatro.

V Luxemburgu dvadsiateho šiesteho októbra dvetisícštyri.

V Luxembourgu, dne šestindvajsetega oktobra leta dva tisoč štiri.

Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.

Som skedde i Luxemburg den tjugosjätte oktober tjugohundrafyra.